**HARJOITUSKILPAILUT - ESTERATSASTUS 25.11.2017**

Tervetuloa kilpailemaan Alavuden Ratsastajat ry:n järjestämiin harjoituskilpailuihin. Kilpailuissa ratsastetaan seuran estemestaruudet. Kilpailupaikkana toimii Alavuden Ratsutila. Aloitus klo 12.

**Luokka 1. Maapuomit/pikkuristikot/50cm/60cm. Arvostelu A.0.0.** Luokassa ratsastetaan pikkujunioreiden mestaruus (12v ja alle). Luokka on avoin kaikille. Kaikki pikkujuniorit palkitaan!

**Luokka 2. 70cm/80cm. Arvostelu 367.1 (A2/A2).** Luokassa ratsastetaan junioreiden mestaruus.Luokka on avoin kaikille.

**Luokka 3. Vapaavalintainen korkeus 80cm-> korotukset 10cm välein. Arvostelu 367.1 (A2/A2)** Luokassa ratsastetaan senioreiden mestaruus. Luokka on avoin kaikille.

Erityismääräykset:

1. Ilmoittautumiset torstaihin 22.11 klo 21 mennessä Miialle 0400568977 viestillä tai sähköpostilla miia.ylavannesluoma@gmail.com. Ilmoittautuessasi kerro nimesi, hevosen nimi, luokka, haluamasi korkeus ja seura jota edustat. Jokaisessa luokassa saat siis päättää korkeuden, jonka hyppäät. Ilmoita myös mikäli kilpailet mestaruudesta.
2. Lähtömaksut ovat AR:n jäseniltä 7€/eka startti ja 5€/seuraavat startit. Muiden seurojen jäsenet 10€/startti. Lähtömaksut tulee maksaa kansliaan ennen suoritusta. Jos osallistut Alavuden Ratsutilan hevosella, muista kysyä Sirjalta lupa ja varaa hevosvuokran maksu myös mukaan.
3. Jokaisen ratsastajan tulee olla jonkin ratsastusseuran jäsen, green card –jäsen, tai tapaturmavakuutus tulee olla hoidettuna jotain muuta kautta.
4. Kilpailut alkavat klo 12. Ensimmäisen luokan ensimmäinen verryttelyryhmä alkaa maneesissa klo 11.45.
5. Ratamestari ja tuomari Pipsa Laine.
6. Palkintoina ruusukkeet ja mestaruusmitalit.
7. Kioski on!
8. Järjestäjä pidättää itsellään oikeuden muutoksiin.

Arvostelumenetelmät:

A.0.0 = Ratsukot, jotka ovat selvittäneet perusradan tai uusinnan virhepisteittä, ovat tasavertaisia ensimmäisellä sijalla. Vain virhepisteittä ratsastaneet palkitaan. Ajalla ei ole merkitystä, mutta ratsukon on suoriuduttava radasta enimmäisajan puitteissa.

367.1 = Rata on kaksi vaiheinen, ensimmäisen vaiheen maalilinja on samalla toisen vaiheen lähtölinja. Puhtaan radan ratsastaneet jatkavat siis perusradan jälkeen suoraan uusintaan. Ratsukko, joka on saanut virhepisteitä perusradalla, pysäytetään äänimerkillä, kun se on hypännyt perusradan viimeisen esteen.